OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

KLASA:602-03/18-01/10

URBROJ:238-30-01-18-03

 U Poljanici Bistranskoj,06.srpnja 2018.

ZAPISNIK 18. SJEDNICE

održane 05.srpnja 2018.

Prisutni:Katica Pejakić, Marija Bažulić, Snježana Heric, Mirjana Eršek, Dražen Blažeković i Stjepan Lešnjak

Odsutna: Ana Medvidović

Ostali pristuni:Eduard Kovačević-ravnatelj Škole, Vjekoslava Špoljar Kurek-tajnica Škole

Sjednica je počela u 18 sati i 15 minuta.

Predsjenica Školskog odbora pozdravila je sve prisutne i predložila slijedeći

D n e v n i r e d:

* Verificiranje zapisnika s prošle sjednice
1. Odluka o poništenju Natječaja za izbor i imenovanje ravnatelja Škole
2. Donošenje Poslovnika o radu Vijeća roditelja
3. Donošenje Odluke o uvođenju radnog vremena sa strankama u tajništvu Škole
4. Razno

Uz poziv za sjednicu dostavljen je i zapisnik sa 17. sjednice Školskog odbora.

Zapisnik 17 sjednice jednoglasno je prihvaćen.

Prijedlog je ravnatelja da se u dnevni red uvrsti i točka: Donošenje Odluke o cijeni produženog boravka za roditelje, u tom slučaju navedena točka bit će 4. točka dnevnog reda, a točka „razno“ bit će 5. točka dnevnog reda.

Dnevni red sa navedenom prijedlogom jednoglasno je prihvaćen.

Ad.1.

Ravnatelj je obavjestio članove Školskog odbora daje nakon poslanog maila pomoćniku ministrice gospodinu Karinu,vezanog uz tekst natječaja, gospodin Karin poslao mailom odgovor u kojem navodi da je potrebno poništenje natječaja za izbor i imenovanje ravnatelja.

Prijedlog predsjednice Školskog odbora donošenje Odluke o poništenju natječaja za izbor i imenovanje ravnatelja Škole.

Školski odbor jednoglasno je donio odluku o poništenju natječaja za izbor i imenovanje ravnatelja Škole.

Ad. 2.

Kako bi olakšali rad Vijeća roditelja prijedlog je ravnatelja, kao i predsjednice Školskog odbora donošenje Poslovnika o radu Vijeća roditelja.

Nakon što su članovi Školskog odbora dobili na uvid i čitanje tekst Poslovnika, gospođa Mirjana Eršek navodi prijedlog dopune članka 13. stavka 3. Poslovnika, tako da se u navdenom članku koji glasi: Članovima Vijeća roditelja poziv za sjednicu dostavlja se elektronskim putem .”

umjesto točke stavlja zarez te tekst koji glasi:“ a ukoliko roditelj nema mogućnost primanja poziva elektronskim putem poziv mu se dostavlja poštom putem preporučene pošiljke uz obvezno prilaganje povratnice. „

Poslovnik o radu Vijeća sa navedenom dopunom jednoglasno je prihvaćen.

Ad.3.

Ravnatelj navodi kako se obim poslova u tajništvu povećava, a uz rad sa mnogobrojnim strankama, tajnici Škole u okviru svog radnog vremena ne mogu kvalitetno i na vrijeme obavljati poslove svoga radnog mjesta. Prijedlog je ravnatelja je uvođenje radnog vremena sa strankama u periodu od 10-14 sati.

Gospodin Blažeković navodi i potrebu rada u poslije podnevnim satima, te predlaže da se u ponedjeljak uvede rad u poslije podnevnim satima, kao i mogućnost rada sa strankama u periodu od dva sata, kako bi radno vrijeme tajništva bilo dostupno širem krugu roditelja.

Prijedlozi o radnom vremenu tajništva sa strankama, kao i poslijepodnevnom radu tajništva jednoglasno su prihvaćeni, a o čemu će se donijeti i Odluka.

Ad.4.

Dopisom Općine Bistra zatraženo je od Škole da donese Odluku o cijeni koštanja za rodtelji.

Ravnatelj navodi cijenu od 350,00 kuna mjesečno. U razgovoru sa pročelnicom Upravnog odjela za društvene djelatnosti u Gradu Zaprešiću, navedena ciijena određena je i roditeljima učenika koji su u produženom boravku u osnovnim školama u Gradu Zaprešiću.

Gospođa Bažulić postavlja pitanje prema kojim je kriterijima određena cijena od 350,00 kuna.

Obzirom da se o kriteriji za utvrđivanje cijene još moraju razraditi i u našoj Školi, jednoglasno je donesen zaključak da se odlučivanje o cijeni koštanja produženog boravka za roditelje odgodi za slijedeću sjednicu školskog odbora.

Ad. 5.

Gospodin Blažeković izrazio je svoje zadovoljstvo slanjem poziva i zapisnika sjednica Školskog odbora mailom, ali je i iznio zamolbu da se sa članovima Školskog odbora prethodno posavjetuje o vremenu održavanja sjednica Školskog odbora, kako bi se utvrdilo da li će na sljedećoj sjednici biti kvorum. Sa navedenim prijedlogom složila se i gospođa Mirjana Eršek.

Ravnatelj je obavjestio članove Školskog odbora kako nam je rebalansom proračuna Zagrebačke županije ponovno osigurano 600.000,00 kuna u svrhu opremanja novodograđene školske zgrade.

Obzirom da pitanja i prijedloga nije bilo sjednica Školskog odbora završila je u 20:00 sati.

Zapisničarka: Predsjednica Školskog odbora:

Vjekoslava Špoljar Kurek,v.r. Katica Pejakić, v.r.